ΓΡΑΠΤΗ ΕΡΩΤΗΣΗ E-2684/02

υποβολή: Freddy Blak (GUE/NGL) προς την Επιτροπή

(26 Σεπτεμβρίου 2002)

Θέμα: Τέλη για την χρησιμοποίηση των ευρωπαϊκών αυτοκινητοδρόμων

Η Γερμανία αποφάσισε προσφάτως να επιβάλει τέλη για την χρησιμοποίηση των αυτοκινητοδρόμων από 31ης Ιουλίου 2003. Η Αυστρία αποφάσισε επίσης να εισαγάγει παρόμοια τέλη από 1ης Ιανουαρίου 2004. Ταυτόχρονα, διάφορα άλλα κράτη μέλη της Ε.Ε. προγραμματίζουν τη λήψη παρομοίων μέτρων.

Ενώ τα μέτρα αυτά προσφέρουν σαφώς δυνατότητες να επιτευχθεί μια μετατροπή στον τομέα των μεταφορών π. χ.πέρ του σιδηροδρόμου, οι προαναφερθείσες αποφάσεις θα έχουν βαρύτερες συνέπειες για τους μεταφορείς του τομέα των οδικών μεταφορών ορισμένων κρατών μελών από ό, τι για άλλους.

Μπορεί η Επιτροπή να εξηγήσει πώς τα προαναφερθέντα μέτρα συμβιβάζονται με τους κανόνες της εσωτερικής αγοράς, και πώς μπορούν ναποστηριχθούν λαμβάνονταςπόψη τη στρέβλωση του ανταγωνισμού που προκαλούν·

Μπορεί επίσης η Επιτροπή να αναφέρει ποια μέτρα πρόκειται να ληφθούν ενόψει της εισαγωγής ενιαίου ευρωπαϊκού συστήματος επιβολής τελών για την χρησιμοποίηση των αυτοκινητοδρόμων, φόρων επί των καυσίμων και οικοσημείων·

Απάντηση της κας de Palacio εξ ονόματος της Επιτροπής

(11 Νοεμβρίου 2002)

Σύμφωνα με την Οδηγία 1999/62/ΕΚ(1), τα κράτη μέλη δύνανται σήμερα να επιβάλλουν ή να διατηρούν διόδια και τέλη χρήσεως στα βαρέα φορτηγά οχήματα (άνω των 12 τόννων) για τη χρήση ορισμένωνποδομών,πό την προϋπόθεση ότι τα εν λόγω τέλη είναι σύμμορφα με τις διατάξεις της εν λόγω Οδηγίας.

Όπως επισημαίνεται στη Λευκή Βίβλο για την Ευρωπαϊκή Πολιτική Μεταφορών(2), ενώ ο κλάδος των μεταφορών ίσωςφίσταται επαχθή φορολόγηση, πριν απ'όλα φορολογείται κατά τρόπο αδόκιμο και ανισοβαρή. Για τους λόγους αυτούς, η Επιτροπήπογράμμισε την ανάγκη διαμόρφωσης μιας αποδοτικότερης πολιτικής, προκειμένου να ενημερώνονται καλύτερα οι εν προκειμένω χρήστες για το πραγματικό κόστος και να εξισορροπηθούν περαιτέρω οι τρόποι μεταφοράς.

Προκειμένου να επιτευχθεί ο στόχος αυτός, η Επιτροπή προτίθεται να καταθέσει μεθοδολογικό έγγραφο όπου θα καθορίζονται οι αρχές και η δομή της επιβολής τελών για τη χρήσηποδομών σε όλους τους τρόπους μεταφοράς. Βάσει του εγγράφου αυτού και των επ'αυτού παρατηρήσεων στη διαδικασία διαβουλεύσεων, ενδέχεται να προταθούν λεπτομερέστεροι κοινοί κανόνες.

Η Επιτροπή ενέκρινε προσφάτως πρόταση(3), όπου καθορίζονται κριτήρια για τη θέσπιση ειδικού φορολογικού καθεστώτος για το πετρέλαιο κίνησης που χρησιμοποιείται ως καύσιμο για επαγγελματικούς σκοπούς (επαγγελματικό πετρέλαιο κίνησης). Κύριος στόχος είναι η αποσύνδεση της φορολόγησης των καυσίμων που χρησιμοποιούνται για επαγγελματικούς σκοπούς από την φορολόγηση των καυσίμων που χρησιμοποιούνται για ιδιωτικούς σκοπούς και η επίτευξη, μέχρι το 2010, μιας ανοδικής εναρμόνισης των φόρων επί του πετρελαίου κίνησης που χρησιμοποιείται για επαγγελματικούς σκοπούς, γεγονός που θα περιόριζε την στρέβλωση του ανταγωνισμού των επιχειρήσεων.

Όσον αφορά τα οικοσημεία (οικοβαθμούς) μετά τα συμπεράσματα του Ευρωπαϊκού Συμβουλίου του Λάακεν, της 20ής Δεκεμβρίου 2001, η Επιτροπή ενέκρινε πρόταση κανονισμού(4) που προβλέπει την παράταση της προσωρινής λύσης του συστήματος οικοσημείων μέχρι το έτος 2004. Η παράταση αυτή συμβαδίζει με την πολιτική περιβαλλοντικής προστασίας σε ευπρόσβλητες περιοχές (όπως είναι η αλπική περιοχή) και αποτελεί μεταβατικό, μόνο μέτρο, εν αναμονή της θεσπίσεως των προαναφερθέντων μέτρων.

Σε κάθε περίπτωση, η Επιτροπή θα διασφαλίσει την ελευθερία παροχήςπηρεσιών μεταφοράς στην ενιαία αγορά, αποφεύγοντας εκ παραλλήλου τις στρεβλώσεις του ανταγωνισμού που ενδέχεται να προκύψουν από μονομερείς αποφάσεις στον εν προκειμένω τομέα.

(1) Οδηγία 1999/62/ΕΚ του Ευρωπαϊκού Κοινοβουλίου και του Συμβουλίου, της 17ης Ιουνίου 1999, περί επιβολής τελών στα βαρέα φορτηγά οχήματα που χρησιμοποιούν ορισμένα έργαποδομής, ΕΕ L 87 της 20.7.1999.

(2) Λευκή Βίβλος για την Ευρωπαϊκή Πολιτική Μεταφορών με ορίζοντα το έτος 2010: η ώρα των επιλογών, COM(2001)370 τελικό.

(3) Πρόταση οδηγίας του Συμβουλίου, COM(2002)410 τελικό, που τροποποιεί την οδηγία 92/81/ΕΟΚ και την οδηγία 92/82/ΕΟΚ για την καθιέρωση ενός ειδικού φορολογικού καθεστώτος για το πετρέλαιο κίνησης που χρησιμοποιείται ως καύσιμο για επαγγελματικούς σκοπούς και για την προσέγγιση των ειδικών φόρων κατανάλωσης επί της βενζίνης και του πετρελαίου ντίζελ κίνησης.

(4) Πρόταση κανονισμού του Ευρωπαϊκού Κοινοβουλίου και του Συμβουλίου για τη θέσπιση ενός συστήματος οικοσημείων που εφαρμόζεται στα βαρέα φορτηγά οχήματα που διέρχονται από την Αυστρία για το έτος 2004, ΕΕ C 103 E της 30.4.2002.